JERUUSALEMMA UUDISED
Eetris on Jeruusalemma Uudiste erisaade. Tere õhtust!
Oleme jõudnud apostlite sarja kolmanda osani.
Seekord käsitleme neist isegi nelja.
Mida Piibel neist räägib ja eelkõige,
kuidas nende apostliamet pärast algkoguduse aega jätkus.
Esimesena neljast on järg Filippuse käes.
Ta oli sarnaselt nii mõnegi teise Jeesuse jüngriga pärit Betsaidast,
toona olulisest külast, mis asus Kapernaumast veidi põhjapool.
Johannes mainib oma evangeeliumi 1. peatüki 43. salmis
Filippuse kutsumist Jeesuse poolt:
"Järgi mind!", ja nii läkski.
Selle tulemusel läks Filippus ja rääkis ühele teisele jüngrile, Naatanaelile:
"Me oleme leidnud tema,
kellest on kirjutanud Mooses Seaduses ja Prohvetid:
Jeesuse, Joosepi poja Naatsaretist."
Sellele järgneb huvitav, kuid väga lühike dialoog,
sest Naatanael küsib oma kuulsa ja ülikahtleva küsimuse:
"Mis võib küll Naatsaretist head tulla?"
Filippus vastas: "Tule ja vaata!"
Mainitud Naatanaeli tuntakse ka nime all Bartolomeus.
Temast pikemalt järgmisena.
Kirjeldused Filippuse kohta tunduvad osutavat,
et ta tundis hästi Moosese seadust ja prohveteid.
Ta tundis Päästja ära just Pühakirja järgi,
kuid oli kahtlemata kuulnud Temast ka teistelt jüngritelt.
Filippuse kohta öeldakse, et Jeesus küsis proovilepanekuks just temalt:
"Kust me ostame leiba, et need saaksid süüa?",
millele Filippus vastas, et kõigi jaoks ei piisaks isegi kahesajast teenarist.
Vahetult enne paasapüha öeldakse Filippuse kohta,
et ta tahtis tuua koos Andreasega Jeesuse juurde mõned kreeklased,
võimalik, et judaismi pöördunud,
kuid ei räägita, et Jeesus oleks nad vastu võtnud.
Viimane kord räägib Johannes Filippuse ja Jeesuse dialoogist
viimasel õhtusöömaajal,
kui Filippus palus, et Jeesus näitaks neile Isa.
Jeesus vastas väga kolmainsuslikult,
et kes on Teda näinud, on näinud ka Isa.
Filippust mainitakse Apostlite tegudes Samaaria evangelistina
ja ta olevat õpetanud Gaza maanteel ka Etioopia õukonnategelast,
kelle ta lõpuks ka ristis.
Pärimuse järgi olevat Filippus kuulutanud evangeeliumi Kreekas
ja sealt edasi Väike-Aasias, praeguse Türgi aladel.
Piibel mainib ka teist Filippust.
Mõnede uurijate arvates olevat just see,
Apostlite tegude 6. peatükis mainitud Kaisareast pärit diakon Filippus,
jutlustanud Samaarias ja Gaza teel, mitte apostel ja jünger Filippus.
Oli kuidas oli, Filippuse kohta räägitakse,
et ta olevat kuulutanud evangeeliumi ka Hierapolise nimelises linnas
ja surnud märtrisurma just seal.
Tänases Lääne-Türgis asuvat linna tuntakse nime all Palmukkale,
ning ühest sealsest varemeis kirikust olevat leitud apostel Filippuse haud.
Bartolomeus ehk Naatanael
Filippuse järel on sobiv järgmise apostli juurde siirduda.
Bartolomeust tuntakse Piiblis ka Naatanaeli nime all.
Kui apostel Toomast tuntakse ka Kahtleja Toomasena,
siis sama võiks öelda ka Naatanael-Bartolomeuse kohta.
Küsimus 'Kas Naatsaretist võib midagi head tulla?',
on selle hea näide.
Bartolomeus ehk aramea keeles Bar Tolmai
sündis Galilea Kaanas, samas külas, kus Jeesus oma esimese ime tegi.
Tema isa nimi oli Tolmai,
ema nime kohta ei ütle kirikuajalugu midagi.
Johannes räägib Bartolomeus- Naatanaeli kohtamise kohta
pärast mainitud kahtlevat küsimust,
et kui Jeesus nägi Naatanaeli enda poole tulevat, ütles ta:
"Ennäe, tõeline iisraeli mees, kelles ei ole valet."
Naatanael küsis kohe: "Kust sa mind tunned?",
millele Jeesus vastas:
"Ma nägin sind viigipuu all, enne kui Filippus sind hüüdis."
Mida see ka ei tähendanud,
oli see Bartolomeus-Naatanaeli jaoks midagi sellist,
millest ta kohe õiged järeldused tegi:
"Rabi, sina oled Jumala Poeg, sina oled Iisraeli kuningas!"
Bartolomeuse nimi esineb evangeeliumeis
tihti samas kontekstis Filippusega. Muuhulgas Matteuse nimistus
ja Markuse 3. peatükis, Jeesuse antud meelevalla kontekstis
minna evangeeliumi kuulutama ja kurje vaime välja ajama.
Bartolomeuse hilisematest etappidest räägitakse,
et ta kuulutas koos Filippusega evangeeliumi Süürias
ning mujal Lähis-Idas ja Väike-Aasias.
Traditsiooni järgi sai Bartolomeusele lõpuks osaks märtrisurm.
See juhtus Armeenias ja väga hirmsal kombel -
talt nüliti nahk seljast ja löödi seejärel veel risti.
Ehk just seepärast kujutavad vanad maalid Bartolomeust
väga tihti raamat ühes ja nuga teises käes.
Järgmise apostli juurde.
Üks vähemtuntud apostleid Piiblis on ilmselt Taddeus,
või nagu Matteus teda nimetab - Lebbeus, kel lisanimeks Taddeus.
Teda mainitakse ühe või teisega neist kahest nimest
lisaks Matteusele ainult Markuse evangeeliumis.
Ei evangelist Luukas ega Johanneski maini tema kohta midagi,
või vähemalt mitte Taddeuse nime all,
mistõttu on vaja veidi selgust selle apostli kohta,
kel näib olevat mitu eri nime, nagu ühel heal lapsel kunagi.
On väga võimalik ja isegi põhjendatud uskuda,
et Luukas mainib evangeeliumis ja Apostlite tegudes teda kui meest,
keda ta kutsub nimega Juudas, Jaakobi poeg.
Kuid Matteus ja Markus sellenimelist jüngrit ei maini.
Katoliku Kiriku ürikutes mainitakse siiski Juudas Taddeuse nimelist meest
keda peetakse samaks isikuks -
Juudaks, keda Markus mainib ühe Jeesuse vennana.
Johannes aga räägib samast Juudast,
mainides selgituseks, et tegu pole Juudas Iskariotiga.
Õigeusu Kirik on võtnud kasutusele nimeühenduse Juudas Taddeus,
Issanda vend, millega püütakse selgitada
sarnastest nimedest johtuvaid tõlgendusi.
Taddeus sündis Galilea Naatsaretis, nagu Jeesus ja teised vennad.
Johannes mainib oma evangeeliumis, et Jeesuse vennad, sh Taddeus,
ei uskunud algul, et Jeesus on Messias,
kuid tegid seda hiljem, nagu teisedki jüngrid.
Kirikupärimus rägib Taddeuse kohta, et tema naise nimi oli Mariam,
nagu ka tema ema nimi.
Juudas Taddeus kirjutas ka ühe Piiblisse talletatud kirja,
mida tuntakse Juuda kirjana, kuid seda peetakse üldiselt
just Issanda venna, Juudas Taddeuse kirjutatuks.
Nelipüha ja koguduse loomise järel läks Juudas Taddeus evangeliseerima
Juuda, Samaaria, Idumea ja tänase Jordaania aladele.
Sealt liikus ta Väike-Aasia lõunaossa, tänase Armeenia aladele,
kus lõppes ka tema maapealne elu.
Kohalikud, erinevate paganauskude preestrid,
ei sallinud enda seas võõra usu kuulutajat,
vaid võtsid Taddeuse kinni.
Räägitakse, et Taddeust piinati eri viisidel, löödi lõpuks risti
ja läbistati veel pärast sedagi nooltega.
Juudas Taddeuse haud asub tänase Armeenia territooriumil,
kuhu ehitati hiljem, kui kristlus rohkem maad sai,
ka klooster, mis kannab Püha Taddeuse nime.
See asub tänase Iraani põhjatipus,
kust avaneb vaade ka Ararati mäele.
Tänase saate viimase apostlina
vaatame meest nimega Siimon Kananaios,
keda ei arvatud samuti nende apostlite hulka,
keda Piiblis tihedamalt mainitakse.
See ei tähenda siiski, et Siimon oleks vähetähtsam Jeesuse järgija
ja evangeeliumi levitaja.
Ka teda, nagu mitmeid teisigi tema aulistest kolleegidest,
tuntakse lisanimega Selootes ehk seloot.
Ta sai selle nime, et eristada teda teisest Siimonast ehk Peetrusest,
kes pärines Kapernaumast.
Siimon Kananaios oli nime järgi kaananealane ehk Kaananimaa elanik
ja lisaks ka seloot ehk fanaatik.
Võimalus teda Peetrusega segi ajada on seega üsna väike,
sest Matteus ja Markus kutsusid teda lisanimega Kananaios,
Luukas aga oma evangeeliumis ja Apostlite tegudes seloodiks.
Vanade pärimuste põhjal olevat Siimon sündinud Galilea Kaanas,
külas, kus Jeesus vee veiniks muutis,
ja et ta olevat olnud neis pulmades peigmeheks.
Jeesuse imetegu muutis Siimona elu siiski täiesti teises sunas
ja temast sai Jeesuse järgija ja jünger. Hiljem ka evangelist.
Siimon Kananaios olevat kuulutanud evangeeliumi
isegi nii kaugel kui Mauretaanias, tänases Marokos,
Põhja-Aafrikas, Egiptuses
ning sealt edasi toonase Pärsia ehk tänase Iraani ja Armeeniani välja.
Kus Siimon Kananaios-seloot suri ja kuidas -
selle kohta on rohkelt erinevaid pärimuse nime kandvaid oletusi.
Üks üldtuntumaid on suremise viis,
mille järgi Siimon olevat toonases Pärsias pooleks saetud.
Seepärast kujutab kristlik kunst teda tihti just saega.
Teine, sama ebakindel teave väidab tema surmapaigaks Ibeeriat
ehk tänast Hispaaniat. Kolmas allikas väidab,
et Siimon Kananeus olevat surnud loomulikku surma Mesopotaamias
ehk tänases Kreekas, Edessa linnas.
Nii oleme jõudnud vaadelda juba üheksat erinevat apostlit.
Jäänud on veel Matteus, Juudas Iskariot ja viimasena Peetrus.
Neist järgmises saates. Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee